**Islam Net** er en norsk salafistisk Islamsk organisasjon grunnlagt av den pakistanske ingeniøren Fahad Qureshi som startet i 2008. Organisasjonen har avdelinger i Oslo, Akershus, Tromsø, Bodø og har planer om å starte en femte i Trondheim. I 2011 hadde organisasjonen over 1 400 betalende medlemmer med fokus på studenter. *VG* har hevdet at organisasjonen bedriver radikalisering av muslimsk ungdom. Medlemmer av organisasjonen har blitt med i IS. Organisasjonen er under overvåkning av PST og er bannlyst fra flere etablerte moskeer i Norge.

Historie
--------

I 2010 startet Islam Net en «misjonær ekspedisjon» til Nordkapp, Finnmarksvidda og Hammerfest for å «spre budskapet om profeten Muhammad og for å rette på misforståelser om Islam». Flere nordmenn har siden konventet til Islam på disse møtene, og de driver flere skoler i Oslo for konvertitter til Islam.

Islam Net har fått støtte for sitt ståsted om Islam fra Muslimsk studentsamfunn og Ung muslim. I 2010 nektet Høgskolen i Oslo å bruke deres lokaler for møter grunnet deres ståsted, men de fikk etter hvert lov til å ha møter der igjen.

Islam Nets studentforening har ikke fått lov til å registrere seg ved universitetet i Oslo grunnet deres kjønnsdiskriminering, kjønnssegregering, religiøse holdninger og deres diskriminering mot seksuelle legninger.

Kontroverser
------------

I 2013 skapte Fahad Qureshi en kontrovers ved å påstå at alle muslimer støtter dødsstraff for homofili og steining av utroskap. Han sa dette under en religiøs forelesning støttet av Middle East Media Research Institute (MEMRI) på nettet. Qureshi skal påstått at majoriteten av muslimer er for dødsstraff uavhengig av sekt. Han gikk senere ut og forklarte at han ikke mente man burde innføre sharia-lover i vesten.

Den 8. januar 2015 etter Attentatet mot Charlie Hebdo i Frankrike kommenterte Qureshi at han fordømte angrepet, men samtidig rev han i stykker en tegning fra magasinet og sa at selv om muslimer fordømmer angrepet så hadde Charlie Hebdo misbrukt sin ytringsfrihet og «mobbet, hånet og trakassert» muslimer ved å spotte profeten Muhammad

I valgkampen før stortingvalget i 2017, ble det en kontrovers da Fahad Qureshi nektet å håndhilse på daværende innvandrings- og integreringsminister Sylvi Listhaug, før en debatt på VGTV 4. september 2017.

Kritikk
-------

Abid Q Raja har uttalt at «Islam Net bringer Norge inn i en farlig retning, som er ytterliggående og radikaliserer unge sinn. De ønsker å ta eierskap på hvordan muslimer skal tenke og handle».

Akhtar Chaudhry har uttalt at lederen av Islam Net leverer en ekstrem tolkning av Islam. Han sier at muslimer bør tolke Islam etter demokratiske og humane verdier.

Islamic Cultural Centre Norway (ICC) har nektet å samarbeide med Islam Net. ICCs dialogleder Arslan Mohammed uttalte «Konvertittskolen har ingenting med oss å gjøre, de får kun låne et lokale som ellers står tomt. Deres misjonering er omstridt, så verken vi eller andre etablerte moskeer samarbeider med dem».

Les også
--------

* Islam
* Islamisme
* Salafisme
* Sunniislam
* Shiaislam
* Profetens Ummah
* Ekstremisme

Referanser
----------

1. ↑  storbyuniversitetet, OsloMet-. «Salafi-bevegelsen er svekket - men fortsatt aktiv i Norge». *www.oslomet.no* **(norsk)**. Besøkt 11. mars 2021.
2. ↑  Bangstad, Sindre (8. mars 2021). «salafisme». *Store norske leksikon*. Besøkt 11. mars 2021.
3. ↑  «Stadig flere unge søker seg til bokstavtro islam». *www.aftenposten.no*. Besøkt 11. mars 2021.
4. 1 2  fMorten Uglum. «To kjønn, to køer». Aftenposten. Besøkt 2. mars 2021.
5. ↑  «Måtte avlyse islam-arrangement på Oslo-skole». Nettavisen. Besøkt 2. mars 2021.
6. ↑  «Aggro-Texting From the Syrian Jihad». Besøkt 2. mars 2021.
7. 1 2 3  «- Rekrutterer etniske nordmenn til omstridt islam». Besøkt 2. mars 2021.
8. ↑  Astrid Meland. «Her er Det Islamske Nettverket». Dagbladet. Besøkt 2. mars 2021.
9. ↑  Olga Stokke. «IslamNet får støtte for kjønnsdeling». Aftenposten. Besøkt 2. mars 2021.
10. ↑  «Islam Net nektes adgang ved Universitetet i Oslo». Nettavisen. Besøkt 2. mars 2021.
11. ↑  Michael W. Chapman. «Norway Islamic Leader: ‘Every Muslim’ Wants ‘Death Penalty for Homosexuals'». CBS NEWS. Besøkt 2. mars 2021.
12. ↑  «Norwegian Islamic Leader Fahad Qureshi: All Muslims Believe in the Death Penalty for Homosexuals». Memri TV. Besøkt 2. mars 2021.
13. ↑  «Islam Nets syn på homofili, steining og dødsstraff». Besøkt 2. mars 2021.
14. ↑  «Islam Net-leder rev i stykker Charlie Hebdo-tegning». Aftenposten. Besøkt 2. mars 2021.
15. ↑  Aina Stenersen. «Jeg tror ikke noe på deg, Fahad Qureshi!». Dagbladet. Besøkt 2. mars 2021.
16. ↑  VGTV (04.09.2017). «Listhaug møtte omstridt islam-profil». tv.vg.no. Besøkt 04.01.2023.
17. ↑  NTB. «Holder kurs i ekstrem islam i Oslo». TV2. Besøkt 2. mars 2021.
18. ↑  «Holder kurs i ekstrem islam i Oslo». *www.aftenposten.no*. Besøkt 11. mars 2021.

Eksterne lenker
---------------

* Offisielt nettsted Rediger på Wikidata